[{"text_idx": "#000001", "text": "Gaur otsailaren 5ean aurtengo Internet Seguruaren Nazionarteko Eguna ospatzen da goiburu honekin: \u201cInternet hobeago bat zurekin hasten da: errespetuz biziz Internet segurua izan dadin\u201d. Helburua da denon artean teknologia digitalen erabilpen segurua eta positiboa bultzatzea, batez ere adingabeen aldetik. Umeek eta nerabeek Interneten duten menpekotasun eta arrisku-jokaerei buruzko datuak gero eta kexkagarriagoak dira. Arrisku horiek murrizten lagundu nahian, EKA/ACUV-ek honako aholkuak eskaintzen ditu:"}, {"text_idx": "#000002", "text": "-Hitz egin seme-alabekin aho betean Interneteko erabilerari buruz eta era seguruan egiteko garrantziaz."}, {"text_idx": "#000003", "text": "-Weborri seguruak (giltxarrapo itxiaren ikonoa, https...) eta ez seguruak edo arriskutsuak desberdintzen irakasi."}, {"text_idx": "#000004", "text": "-Txatetan eta giza sareetan ezagutu dituzten pertsonei ez dizkietela norberaren datuak eman behar azaldu behar diegu."}, {"text_idx": "#000005", "text": "-Galdetu behar diegu ikusten dituzten webguneei buruz, norekin hitz egiten duten, zeri buruz..."}, {"text_idx": "#000006", "text": "-Galdetu behar diegu Messenger edo antzeko kontuetan gehitu dituzten datuei buruz: nortzuk diren, non ezagutu dituzten..."}, {"text_idx": "#000008", "text": "-Erabilera arauak adostu. Hobe da ordenagailua ikus daitekeen leku batetan egotea, adingabekoek chat guneak erabili ez ditzaten atea itxita egonda..."}, {"text_idx": "#000009", "text": "-Gurasoen kontrola bermatzen duen softwarea instalatu, honek balizko arriskua azal dezaketen weborri mota batzuetako sarbidea mugatzen du."}, {"text_idx": "#000010", "text": "-Birusen aurkako zein nabigazio seguruko programak instalatu eta pasahitz zailak ezarri."}, {"text_idx": "#000011", "text": "-Ez jarri webkamerarik. Egiten bada, mugatu bere erabilera segurtasuneko pasahitza ezarriz."}, {"text_idx": "#000013", "text": "-Hitz egin eurekin, konfidantzazko giroan, gaitzespenik gabe, jazarpen edo arrisku egoeren biktimak izaten ari direla somatzen badugu, eta baieztatzen bada, jarri harremanetan Poliziarekin eta Interneten adingabekoak babesten dituzten erakundeekin."}, {"text_idx": "#000014", "text": "-Hitz egin eskolako arduradunekin edo beste gurasoekin Interneten eman daitezkeen jazarpen egoerei aurre egiteko prestatu diren estrategiei buruz gehiago jakiteko."}, {"text_idx": "#000015", "text": "-Baztertu \u2018spama\u2019, ezezagunen mezuak eta indarkeria erakusten duten edo eduki deserosoak dituztenak."}, {"text_idx": "#000016", "text": "-Ez eman norberaren edo familiaren datuak: izenak, helbideak, telefono zenbakiak, Interneteko kodeak edo pasahitzak, kreditu txartelen zenbakiak..."}, {"text_idx": "#000017", "text": "-Ez erabili webkamerak txat guneak erabiltzean."}, {"text_idx": "#000018", "text": "-Ez hitz egin ezezagunekin txatetan, sare sozialetan."}, {"text_idx": "#000020", "text": "-Sare sozialetan, ez onartu laguntzat ezagutzen ez dituzun pertsonak."}, {"text_idx": "#000021", "text": "-Zuzenean ezagutzen ez dituzun pertsonekin harremanak izateko, erabili doako posta helbideak, Hotmail edo Gmail motakoak."}, {"text_idx": "#000022", "text": "-Ez hitzartu zitak Internet bidez ezezagunekin."}, {"text_idx": "#000024", "text": "Gorde nire izena, emaila eta webgunea bilatzaile honetan komentatzen dudan hurrengorako."}, {"text_idx": "#000025", "text": "By using this form you agree with the storage and handling of your data by this website."}, {"text_idx": "#000026", "text": "EKA/ACUV tiene suscrito un convenio de colaboracio\u0301n con Kontsumobide\nEKA/ACUV-ek lankidetza hitzarmena sinatu du Kontsumobiderekin"}, {"text_idx": "#000027", "text": "EKA/ACUV tiene suscrito un convenio de colaboracio\u0301n con Kontsumobide"}, {"text_idx": "#000028", "text": "EKA/ACUV-ek lankidetza hitzarmena sinatu du Kontsumobiderekin"}]